- Det er vores opfattelse, når kommunerne vælger at lave det, man kalder enkeltmandsanbringelser på noget, der for os at se ligner en instiution,  så er der tale om en ulovlig anbringelse, og følgelig  burde stederne være godkendt efter de retningslinjerm som Hjørring kommune har, siger Leif Serup, der er direktør for Socialforvaltningen i Hjørring Kommune. Det lokale folketingsmedlem Birgitte Josefsen (Venstre) kan godt følge Hjørring Kommunes bekymring. - Jeg synes, man har en forpligtelse til som kommune at sørge for at de steder, man bruger til borgere, der skal anbringes uden for eget hjem, er godkendte, siger hun. Birgitte Josefsen erkender samtidig, at der er huller i den lovgivning, hun selv og regeringen har vedtaget. - Efter min personlige vurdering er der huller i lovgivningen. Jeg har en forventning om,  at vi kommer til at drøfte det her med velfærdsministeren, så vi får lukket det hul, der er, siger Birgitte Josefsen. Hun ser gerne, at der på sigt udelukkende vil være tale om, at kommuner kan benytte sig af godkendte tilbud.

Referat:
Hjørring kommune har kæmpet snart et år for at få 30 psykisk syge i et reelt godkendt bo-tilbud. 
Det viser et notat fra kommunens socialforvaltning, men flere af de 30 personers hjemkommuner er afvisende over for, at deres borgere er placeret forkert.